CELEX: 32008R1172
Language: hr
Date: 2008-11-25 00:00:00
Title: Uredba Komisije (EZ) br. 1172/2008 od 25. studenoga 2008. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               296
            
         32008R1172
   
               L 317/4
            
            
               SLUŽBENI LIST EUROPSKE UNIJE
            
            
               25.11.2008.
            
         
      UREDBA KOMISIJE (EZ) br. 1172/2008
   od 25. studenoga 2008.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također odnose primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga ovoj Uredbi potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Odbor za Carinski zakonik nije dostavio mišljenje u roku koji je odredio njegov predsjednik u pogledu proizvoda br. 1. iz priložene tablice.
            
         
               (6)
            
            
               Mjere predviđene u ovoj Uredbom u skladu su s mišljenjem Odbora za Carinski zakonik u pogledu proizvoda br. 2 iz tablice u Prilogu,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. studenoga 2008.
      
         
            Za Komisiju
         
         László KOVÁCS
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Uređaj s baterijskim napajanjem koji se sastoji od laserskog sustava za čitanje za reprodukciju slike i zaslona u boji (tzv. „prijenosni DVD čitač”). Njegove ukupne dimenzije su 19 (D) × 14,2 (Š) × 3,7 (H) cm, a masa je 800 grama.
                           Zaslon je LCD tipa (zaslon s tekućim kristalima) s dijagonalom od 21,6 cm (8,5 inča). Uređaj se može sklopiti, a njegov je zaslon moguće okretati.
                           Uređaj ima ugrađene zvučnike.
                           Opremljen je sljedećim sučeljima:
                           
                                       —
                                    
                                    
                                       utorima za memorijske kartice,
                                    
                                 
                                       —
                                    
                                    
                                       USB ulazom,
                                    
                                 
                                       —
                                    
                                    
                                       kompozitnim video ulazom i izlazom, i
                                    
                                 
                                       —
                                    
                                    
                                       priključkom za slušalice.
                                    
                                 Može čitati optičke medije (primjerice, CD, DVD) i poluvodičke medije (primjerice USB prijenosnu memoriju) u različitim audio i video formatima.
                        
                     
            
               8528 59 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 3. uz odjeljak XVI. i tekstom oznaka KN 8528, 8528 59 i 8528 59 90.
               Budući da se radi o složenom uređaju u skladu s napomenom 3. uz odjeljak XVI., potrebno ga je razvrstati kao da ga čini samo onaj sastavni dio koji obavlja njegovu glavnu funkciju. S obzirom na dizajn i prirodu uređaja, njegova je namjena prikazivanje videa.
               S obzirom na veličinu zaslona, koji omogućuje gledanje video sekvenci tijekom duljega vremena, glavna funkcija uređaja jest prikazivanje videa.
               Stoga je uređaj potrebno razvrstati kao zaslon u boji pod oznaku KN 8528 59 90.
            
         
               
                           2.
                        
                        
                           Uređaj u obliku prijenosnog računala koji se sastoji od laserskog sustava za čitanje za video reprodukciju i zaslona u boji s TV prijamnikom (tzv. „prijenosni DVD čitač”). Njegove ukupne dimenzije su 19,5 (D) × 14,9 (Š) × 3,1 (H) cm, a masa je 800 grama.
                           Zaslon je LCD tipa (zaslon s tekućim kristalima) s dijagonalom od 17,8 cm (7 inča) i moguće ga je sklopiti.
                           Uređaj je opremljen:
                           
                                       —
                                    
                                    
                                       ugrađenim zvučnicima,
                                    
                                 
                                       —
                                    
                                    
                                       DVB-T (Digital Video Broadcasting Terrestrial - digitalna zemaljska televizija) i analognim video prijamnikom.
                                    
                                 Opremljen je sljedećim sučeljima:
                           
                                       —
                                    
                                    
                                       utorima za memorijske kartice,
                                    
                                 
                                       —
                                    
                                    
                                       USB ulazom,
                                    
                                 
                                       —
                                    
                                    
                                       kompozitnim video ulazom i izlazom, i
                                    
                                 
                                       —
                                    
                                    
                                       priključkom za slušalice.
                                    
                                 Može čitati optičke medije (primjerice, CD, DVD) i poluvodičke medije (primjerice USB prijenosnu memoriju) u različitim audio i video formatima.
                           Može se također koristiti kao digitalni radio prijamnik ili za igranje video igara.
                        
                     
            
               8528 72 20
            
            
               Razvrstavanje se utvrđuje u skladu s odredbama Općih pravila 1., 3.(b) i 6. o tumačenju kombinirane nomenklature i tekstom oznaka KN 8528, 8528 72 i 8528 72 20.
               S obzirom na prisutnost TV prijamnika bitna osobina proizvoda jest TV prijamnik sa zaslonom s ugrađenim radio prijamnikom i napravom za video reprodukciju.
               Moguća uporaba uređaja za igranje video igara je sporedna i stoga se ne smatra njegovom bitnom osobinom.
               Stoga je uređaj potrebno razvrstati kao TV prijamnik s ugrađenim radio prijamnikom i napravom za video reprodukciju pod oznaku KN 8528 72 20.